wickkiey/tamil-wikipedia-chunked huggingface dataset:
# விஸ்நகர் சட்டமன்றத் தொகுதி

**விஸ்நகர் சட்டமன்றத் தொகுதி** *Visnagar Assembly constituency* (தொகுதி வரிசை எண்:22) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *ருசிகேஷ் கணேஷ்பாய் படேல்* ஆவார்.
# விஸ்நகர் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.  
1. விஸ்நகர் தாலுகா
# விஸ்நகர் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| 1998 | பிரஹலாத்பாய் படேல் | பாரதிய ஜனதா கட்சி |
| --- | --- | --- |
| 2002 |  |  |
| 2007 | ருசிகேஷ் கணேஷ்பாய் படேல் |  |
| 2012 |  |  |
| 2017 |  |  |
| 2022 | } |  |
# பாபவர் காலன்

**பாபவர் காலன்** (*Bapawar Kalan*) என்பது இந்திய மாநிலமான இராசத்தானின் தென்கிழக்கு பகுதியில் அமைந்துள்ள ஒரு சிறிய நகரமாகும். கோட்டா மாவட்டத் தலைமையகத்திலிருந்து தெற்கே 37 கிலோமீட்டர் தொலைவில் இந்நகரம் அமைந்துள்ளது. ஓர் இரயில் நிலையம், மருத்துவமனை, பள்ளிகள், சந்தைகள் மற்றும் போக்குவரத்துக்கான சாலைகள் ஆகியவை பாபவர் காலன் நகரத்தில் உள்ளன. இந்நகரத்தின் மக்கள் முதன்மையாக விவசாயதை நம்பி விவசாயம் தொடர்பான நடவடிக்கைகளில் ஈடுபடுகின்றனர். இக்கிராமத்தின் மொத்த புவியியல் பரப்பளவு 1374.96 எக்டேராகும். சங்கோட்டு நகரம் அனைத்து முக்கிய பொருளாதார நடவடிக்கைகளுக்கும் பாபவர் காலனுக்கு அருகிலுள்ள நகரமாகும். சங்கோட்டு நகரம் தோராயமாக 16 கி.மீ. தொலைவில் உள்ளது.
# பாபவர் காலன்

## கல்வியறிவு

பாபவர் காலனில் வாழும் மக்களின் கல்வியறிவு விகிதங்களில் பாலின இடைவெளி உள்ளது. ஆண்களின் கல்வியறிவு 87.21% ஆக உள்ளது, பெண்களின் கல்வியறிவு 61.10% ஆக உள்ளது.
| பாபவர் காலன் | 74.69% | 87.21% | 61.10% | } |
| --- | --- | --- | --- | --- |
# பாபவர் காலன்

## மக்கள் தொகை

2011 ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, பாபவர் காலன் நகரத்தில் 3,729 ஆண்களும், 3,441 பெண்களும் என மொத்த மக்கள் தொகை 7,170 ஆக இருந்தது. இங்கு மொத்தம் 1,416 குடும்பங்கள் வசிக்கின்றன.
# கைத்தூன்

**கைத்தூன்** (*Kaithoon*) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள ஒரு நகரம் மற்றும் நகராட்சி ஆகும். கைத்தூன் நகரம் 20 வார்டுகளாக பிரிக்கப்பட்டு 5 ஆண்டுகளுக்கு ஒருமுறை தேர்தல் நடத்தப்படுகிறது. கோட்டா தோரியா எனப்படும் புடவைகளுக்கு இந்த இடம் பிரபலமானது.
# கைத்தூன்

## மக்கள் தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கைத்தூன் நகரத்தில் மக்கள் தொகை 20,362 பேர்கள் என்றிருந்தது. இம்மக்கள் தொகையில் ஆண்கள் 52% மற்றும் பெண்கள் 48% ஆக இருந்தனர். கைத்தூனின் சராசரி கல்வியறிவு 62% ஆகும். இது தேசிய சராசரியான 59.5% என்பதை விட அதிகமாகும். ஆண்களின் கல்வியறிவு 73% ஆகவும் பெண்களின் கல்வியறிவு 51% ஆகவும் இருந்தது. கைத்தூனில், 17% மக்கள் 6 வயதுக்குட்பட்ட குழந்தைகளாவர்.  
இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி, கைத்தூன் நகராட்சியின் மக்கள் தொகை 24,260 ஆகும். இதில் 12,468 ஆண்கள் மற்றும் 11,792 பெண்கள் இருந்தனர். ஆறு வயதுக்குட்பட்ட குழந்தைகள் 3468 பேர் இருந்தனர்.
# கும்பகோட்டு

**கும்பகோட்டு** (*Kumbhkot*) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள மக்கள் தொகை கணக்கெடுப்பில் உள்ள ஒரு நகரமாகும்.
# கும்பகோட்டு

## மக்கள் தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கும்பகோட்டு நகரத்தில் மக்கள் தொகை 5857 பேர்கள் என்றிருந்தது. இம்மக்கள் தொகையில் ஆண்கள் 58% மற்றும் பெண்கள் 42% ஆக இருந்தனர். கும்பகோட்டின் சராசரி கல்வியறிவு 44% ஆகும். இது தேசிய சராசரியான 65 சதவீதம் என்பதை விட குறைவாகும். ஆண்களின் கல்வியறிவு 62% ஆகவும் பெண்களின் கல்வியறிவு 24% ஆகவும் இருந்தது. கும்பகோட்டின் மக்கள் தொகையில் 30% மக்கள் 6 வயதுக்குட்பட்ட குழந்தைகளாவர்.  
இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி, கும்பகோட்டு மக்கள் தொகை 6,602 ஆக உயர்ந்துள்ளது. மக்கள் தொகையில் ஆண்கள் 54% மற்றும் பெண்கள் 46% ஆக இருந்தனர். கும்பகோட்டின் சராசரி கல்வியறிவு விகிதம் 48% ஆக உயர்ந்திருந்தது. இது தேசிய சராசரியான 74% என்பதை விட குறைவு. ஆண்களின் கல்வியறிவு 61%, பெண்களின் கல்வியறிவு 34%. மக்கள் தொகையில் 18.5% பேர் 6 வயதுக்குட்பட்டவர்களாக இருந்தனர்.
# உனசூரு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1952 | தேவராஜ் அர்ஸ் | இந்திய தேசிய காங்கிரஸ் |
| 1957 |  |  |
| 1957 | என். ராச்சய்யா |  |
| 1967 |  |  |
| 1972 | டி. கரியப்ப கௌடா |  |
| 1972 | இந்திய தேசிய காங்கிரஸ் |  |
| 2013 |  |  |
| 2018 | ஹெச். விஸ்வநாத் | மதச்சார்பற்ற ஜனதா தளம் |
| 2019**குறிப்பு** |  |  |
# சடல்கேரி

**சடல்கேரி** (*Satalkheri*) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள மக்கள் தொகை கணக்கெடுப்பில் உள்ள ஒரு நகரமாகும்.
# சடல்கேரி

## மக்கள் தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சடல்கேரி நகரத்தில் மக்கள் தொகை 14965 பேர்கள் என்றிருந்தது. இம்மக்கள் தொகையில் ஆண்கள் 53% மற்றும் பெண்கள் 47% ஆக இருந்தனர். சடல்கேரியின் சராசரி கல்வியறிவு 49% ஆகும். இது தேசிய சராசரியான 59.5 சதவீதம் என்பதை விட குறைவாகும். ஆண்களின் கல்வியறிவு 63% ஆகவும் பெண்களின் கல்வியறிவு 33% ஆகவும் இருந்தது. சடல்கேரியின் மக்கள் தொகையில் 21% மக்கள் 6 வயதுக்குட்பட்ட குழந்தைகளாவர்.  
இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி, சடல்கேரியின் மக்கள் தொகை 15617 ஆக உயர்ந்திருந்தது. மக்கள் தொகையில் ஆண்களீன் எண்ணிக்கை 8335 ஆகவும் பெண்கள் எண்ணிக்கை 7282 ஆக இருந்தது. சடல்கேரியின் சராசரி கல்வியறிவு விகிதம் 62.6% ஆக உயர்ந்திருந்தது. இது தேசிய சராசரியான 76.6% என்பதை விட குறைவு. ஆண்களின் கல்வியறிவு 76.53 சதவீதமாகவும், பெண்களின் கல்வியறிவு 46.48 சதவீதமாகவும் இருந்தது. மக்கள் தொகையில் 115 சதவீதம் பேர் 6 வயதுக்குட்பட்டவர்களாக இருந்தனர்.
# கோவிந்த ஜெய ஜெய

" **கோவிந்த ஜெய ஜெய** " என்பது ஒரு இந்திய பக்தி மந்திரம் அல்லது பாடல் ஆகும். இது அபய சரணாரவிந்த பக்திவேதாந்த சுவாமி பிரபுபாதாவால் நிறுவப்பட்ட கிருஷ்ண உணர்வு இயக்கத்திலும், மற்றும் பல்வேறு யோகா பள்ளிகளிலும், பொதுவாக இந்துக்களால் அடிக்கடி பாடப்படுகிறது. பிரபுபாதாவின் பக்தர்களான ராதா கிருஷ்ணா கோயில் (லண்டன்) ஜார்ஜ் ஹாரிசன் தயாரித்து 1971 இல் பீட்டில்ஸின் ஆப்பிள் ரெக்கார்ட் லேபிளில் வெளியிடப்பட்ட பாடல்களின் தொகுப்பிற்காக "**கோவிந்தா ஜெய் ஜெய்** " என்று முழக்கத்தை பதிவு செய்தனர். 1970 இல், இந்த பதிவு முதலில் பக்தர்களின் பக்கமாக, " கோவிந்தா " என்று வெளியிடப்பட்டது.  
1996 ஆம் ஆண்டில், ஆங்கில ராக் இசைக்குழுவான குல ஷேகர் "கோவிந்தா ஜெய ஜெய" பாடலைத் தழுவி அவர்களின் வெற்றிப் பாடலான " கோவிந்தா "வைப் பாடினர். இவர்களின் பாடல் முழுவதுமாக சமஸ்கிருதத்தில் பாடப்பட்ட ஒரே பிரித்தானிய வெற்றிப் பாடலாக அமைந்தது. 2016 இல் பேசிய குல ஷேகர் குழுவின் பிரதான பாடகர் அலோன்சா பெவன், "இங்கிலாந்தில் உள்ள ரேடியோ 1 இல் ஒரு பழங்கால இந்தியப் பாடலைப் பெறுவது மகிழ்ச்சி அளிக்கிறது" என்று கூறினார்.
# கோவிந்த ஜெய ஜெய

## கலவை

பாடலின் வரிகள் :
கோவிந்த ஜெய ஜெய  
கோபால ஜெயஜெய  
ராதா ரமண ஹரி  
கோவிந்த ஜெயஜெய  
நேரடி பொருள்:  
கோவிந்தா ( கிருஷ்ணர்) வெற்றி வெற்றி  
கோபாலா (பசுக்களை காப்பவர் கிருஷ்ணர்)  
வெற்றி வெற்றி  
ராதா ரமணா (ராதையின் காதலன்)  
ஹரி (கிருஷ்ணர்/விஷ்ணு)  
கோவிந்தா வெற்றி வெற்றி  
பாடலின் பதிவுகள் பிரபுபாதா அவர்களாலும், விஷ்ணுஜன ஸ்வாமி, ஜெய் உத்தல், மகி அசகாவா, ஆலிஸ் கோல்ட்ரேன் மற்றும் டோனா டி லோரி ஆகியோராலும் செய்யப்பட்டுள்ளன.
# கடி சட்டமன்றத் தொகுதி

**கடி சட்டமன்றத் தொகுதி** *Kadi Assembly constituency* (தொகுதி வரிசை எண்:24) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *கர்ஷன்பாய் பஞ்சாபை சோலங்கி* ஆவார்.
# கடி சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. கடி தாலுகா
# கடி சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2012 | ரமேஷ்பாய் சாவ்தா | பாரதிய ஜனதா கட்சி |  |
| 2017 | கர்ஷன்பாய் பஞ்சாபை சோலங்கி | பாரதிய ஜனதா கட்சி |  |
| 2022 | கர்ஷன்பாய் பஞ்சாபை சோலங்கி | பாரதிய ஜனதா கட்சி | } |
# மெக்சனா சட்டமன்றத் தொகுதி

**மெக்சனா சட்டமன்றத் தொகுதி** *Mahesana Assembly constituency* (தொகுதி வரிசை எண்:25) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *படேல் முகேஷ்குமார் டி.* ஆவார்.
# மெக்சனா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. மக்சேனா தாலுகா (பகுதி) கிராமங்கள் - தலேதி, தவடியா, சித்ரோதிபுரா, டெலா, உச்சார்பி, தெடியாசன், நாகல்பூர், லகாவத், தேவ்ராசன், ராம்புரா (குகாஸ்), குகாஸ், ஹெடுவா அனுமத், பலவசானா, ஹெபுவா, கத்வாசன், கெர்வா, புனாசன், பாயாவுல், பாயாவுல், சங்கன்பூர், , தந்துசன், கோஜாரியா, மியூ, பல்வந்த்புரா, அகாஜ், பகடியா, கெரத்பூர், கோச்வா, டிடாசன், தோலாசன், ஜெதல்பூர், சாலுவா, லாங்னாஜ், சரடு, சல்டி, ஜம்னாபூர், ஜோர்னாங், மண்டலி, நவி சேதாவி, சூனி, மஹ் சேதாவி, கத்வி (எம், ), அம்பலியாசன் .
# மெக்சனா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 1998 | கோடாபாய் படேல் | பாரதிய ஜனதா கட்சி |
| 2002 | அனில்குமார் படேல் |  |
| 2007 |  |  |
| 2012 | நிதின்பாய் படேல் |  |
| 2017 |  |  |
| 2022 | படேல் முகேஷ்குமார் டி. | } |
# விஜாபூர் சட்டமன்றத் தொகுதி

**விஜாபூர் சட்டமன்றத் தொகுதி** *Vijapur Assembly constituency* (தொகுதி வரிசை எண்:26) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியை சேர்ந்த *டாக்டர். சி. ஜே. சாவ்தா* ஆவார்.
# விஜாபூர் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. விஜாபூர் தாலுகா
# விஜாபூர் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2012 | பிரஹலாத்பாய் படேல் | இந்திய தேசிய காங்கிரஸ் |  |
| 2017 | ராமன்பாய் துலாபாய் படேல் | பாரதிய ஜனதா கட்சி |  |
| 2022 | டாக்டர். சி. ஜே. சாவ்தா | இந்திய தேசிய காங்கிரஸ் | } |
# புனித மரியன்னை பேராலயம், மதுரை

**புனித மரியன்னை பேராலயம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஓர் உரோம கத்தோலிக்க தேவாலயம் ஆகும்.
# புனித மரியன்னை பேராலயம், மதுரை

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, மதுரை நகரின் கீழ வெளி வீதியில் இத்தேவாலயம் அமையப் பெற்றுள்ளது.
# புனித மரியன்னை பேராலயம், மதுரை

## விபரங்கள்

கி. பி. 1840ஆம் ஆண்டு ஆரம்பிக்கப்பட்ட இத்திருத்தலத்தின் கட்டிடப் பணியானது, 1841ஆம் ஆண்டு தேவாலயமாக உருப்பெற்றது. தமிழ்நாட்டின் பிரபலமான தேவாலயங்களில் மதுரையிலுள்ள இதுவும் ஒன்றாகும்.  
இப்பேராலயத்தின் கோபுரங்களில் செர்மானியக் கட்டடக்கலை நுணுக்கங்கள், தூண்களில் கிரேக்க வடிவமைப்பு கலைகள், சிறு கோபுரங்களில் போர்த்துக்கீசிய கலைநயங்கள், சன்னல் கண்ணாடிகளின் பெல்சிய கலைவடிவங்கள், சிறு உள்கூரை வளைவு அமைப்புகளில் கோத்திக் வடிவ முறைகள், பீடத்தில் இத்தாலிய வெனீசிய கலை நுணுக்கங்கள் ஆகியவை பயன்படுத்தப்பட்டு இருக்கின்றன. கிரேக்க, உரோம, செர்மானிய, கோத்திக் கலைகளின் சங்கமத்தில் இத்தேவாலயம் வடிவமைக்கப்பட்டுள்ளது.
# ஸ்ரீ கங்கம்மா தேவி கோயில்

**ஸ்ரீ கங்கம்மா தேவி கோயில்** (**Sri Gangamma Devi Temple) என்பது கர்நாடகாவின்** பெங்களூரு நகரின் வடமேற்கு பகுதியில், மல்லேசுவரம் லேஅவுட், 2வது கோயில் தெருவில் காடு மல்லேசுவர கோயில்<nowiki/>அருகே அமைந்துள்ளது  
கோயிலின் முக்கிய தெய்வம் கங்கம்மா அல்லது கங்கா தேவி ஆவார். இவர், பூமியில் கங்கை நதியாகவும் சக்தியின் அவதாரமாகவும் தோன்றியதாகக் கருதப்படுகிறது.
# ஸ்ரீ கங்கம்மா தேவி கோயில்

## கோவில் வரலாறு

இந்தியாவில் ஒரு பிரபலமான தெய்வமாக, கங்கம்மா வழிபாடு நடைபெறுகிறது. மேலும், கர்நாடக மாநிலத்திலுள்ள பெங்களூரில் உள்ளூர் தெய்வமாக வழிபாடு நடைபெறுகிறது. ஆண்டுதோறும் கங்கம்மா ஜாத்ரே எனப்படும் திருவிழா இந்தியா முழுவதும் பல்வேறு இடங்களில் நடத்தப்படுகிறது. பெங்களூரில் இந்த நிகழ்வு 1928 ஆம் ஆண்டு முதல் மல்லேஷ்வரம் மற்றும் அதைச் சுற்றியுள்ள பகுதிகளில் நடத்தப்படுகிறது  
2004 ஆம் ஆண்டு கங்கை அம்மனுக்கு நிரந்தரக் கோயில் பிரதிஷ்டை செய்யப்பட்டது.
# ஸ்ரீ கங்கம்மா தேவி கோயில்

## கோவிலில் உள்ள மற்ற சன்னதிகள்

இந்த கோவில் வளாகத்தில் விநாயகர், சுப்ரமணியர் மற்றும் நவக்கிரகங்களுக்கான சிறிய சன்னதிகளும் உள்ளன
# ஸ்ரீ கங்கம்மா தேவி கோயில்

## வருடாந்திர கங்கம்மா ஜாத்ரே

ஒரு 'ஜாத்ரா' அல்லது 'ஜாத்ரே' என்பது தென் மாநிலங்களில் உள்ள பல்வேறு துறவிகள் ஒன்றிணைந்து, உள்ளூர் தெய்வங்களின் நினைவாக நடத்தப்படும் வருடாந்திர மத கண்காட்சி மற்றும் திருவிழா ஆகும். சவுந்தட்டி எல்லம்மா கோயிலில் உள்ள எல்லம்மா ஜாத்ரே, நாயக்கனஹட்டி திப்பெருந்திர சுவாமி கோவிலில் உள்ள நாயக்கனஹட்டி ஜாத்திரை போன்றவை இந்த நிகழ்விற்கு எடுத்துக்காட்டாக அமைந்துள்ளன.  
பெங்களூரில் உள்ள கங்கம்மா ஜாத்ரே 1928 முதல் ஒரு பாரம்பரியமாக நடந்து வருகிறது, தற்போது இந்த திருவிழா மல்லேஸ்வர கங்கம்மா கோவிலை சுற்றி நடத்தப்படுகிறது.  
இந்த நிகழ்வு பொதுவாக மூன்று நாட்களுக்கு நடைபெறும். இத் திருவிழாவைக் காண பெங்களூர் மற்றும் அருகிலுள்ள பகுதிகளில் இருந்து ஆயிரக்கணக்கான பக்தர்கள் வருவதைக் காணலாம். திருவிழா நேரத்தில், கோயிலும் தெய்வமும் சிறப்பாக அலங்கரிக்கப்படுகிறது. பக்தர்கள் பாரம்பரிய மலர்கள், தேங்காய் மற்றும் பழங்களுடன் ராகி கஞ்சி<nowiki/>யையும் தேவிக்கு அர்ப்பணிக்கிறார்கள்.
# ஸ்ரீ கங்கம்மா தேவி கோயில்

## பிரபலமான கலாச்சாரத்தில்

TV9 (கன்னடம்)இன் *ஹீகு உண்டே* எனப்படும் தொலைக்காட்சி தொடரின் ஒரு பகுதியில் கங்கம்மா தேவி கோவில் ஆவணப் படமாகவும் ஒளிபரப்பு செய்யப்பட்டுள்ளது.
# அன்னகோடேசுவரர் கோயில்

**அன்னகோடேசுவரர் கோயில்** (**Annakotesvara Temple)** அல்லது **அன்னகோடீசுவர சிவன் கோயில்** இந்தியாவிலுள்ள ஒடிசா மாநிலத்தின் தேன்கனல் மாவட்டத்தில் உள்ள கோண்டியா தாலுகாவில் உள்ள லடடேய்பூரில் அமைந்துள்ளது. இக்கோயில் சிவபெருமானுக்கு ஒரே கல்லினால் ஆன சிவலிங்கத்துடன் அர்ப்பணிக்கப்பட்டுள்ளது.
# அன்னகோடேசுவரர் கோயில்

## கட்டிடக்கலை

இந்த கோயில், ரேகா தேயுலா ( விமானம் ) மற்றும் பிதா தேயுலா ஆகியவற்றைக் கொண்ட பஞ்சரதக் கோயிலாகும். கோயில் பிரதான விமானத்துடன் காகரமுண்டி மற்றும் பிதாமுண்டிகளால் அலங்கரிக்கப்பட்டுள்ளது. இங்கு, பல சிதைந்த சிற்பங்கள் பராமரிப்பில் வைக்கப்பட்டுள்ளன. கட்டுமானத்தின் அடிப்படையில் இந்தக் கோயில் 16ஆம் நூற்றாண்டில் சூரியவம்சி கஜபதி ஆட்சியின் போது கட்டப்பட்டதாகக் கருதப்படுகிறது. கர்ப்பகிரகம் ஒரு வட்ட யோனிபீடத்தை மட்டுமே கொண்டுள்ளது. முர்ஷிதாபாத் அருகே வங்காள நவாப்களிடமிருந்து வந்த முஸ்லீம் படையெடுப்பாளரான கலாபஹாட்டின் தாக்குதல்களால் லிங்கமூர்த்தி இடம்பெயர்ந்தார் என அறியப்படுகிறது.  
மேலும், இந்த கோயில் இந்திய தொல்லியல் துறையின் நினைவுச்சின்னமாக பட்டியலிடப்பட்டுள்ளது.
# செர்வுட் காடு

**செர்வுட் காடு** (*Sherwood Forest*) என்பது இங்கிலாந்தின் நாட்டிங்காம்சையரில் உள்ள ஒரு அரச காடு ஆகும். இது இராபின் ஊட் குறித்த செவிவழிக் கதையுடன் தொடர்பு கொண்டுள்ளதால் புகழ் பெற்றது.  
கடைசி பனிப்பாறை காலத்தின் முடிவில் இருந்து இப்பகுதி மரங்கள் நிறைந்ததாக உள்ளது ( மகரந்தத்தூளியல் மாதிரிகளின் சான்றுகளின்படி). இன்று செர்வுட் வன இயற்கை காப்பகம் பரப்பளவைக் கொண்டுள்ளது, இது தோர்ஸ்பி ஹால் உள்ள எட்வின்ஸ்டோவ் என்ற கிராமத்தைச் சுற்றி அமைந்துள்ளது. இது ஒரு பழைய மற்றும் மிகப் பெரிய அரச வேட்டைக் காடுகளின் எச்சமாகும். இது பல அண்டை மாவட்டங்களாக விரிவடைந்தது. மேற்கில் எரேவாஷ் ஆற்றையும் கிழக்கு டெர்பிஷையரின் காட்டையும் எல்லையாக கொண்டுள்ளது. டோம்ஸ்டே புத்தகம் 1086 இல் தொகுக்கப்பட்டபோது, இக்காடு நாட்டிங்காம்சையரின் கால் பகுதி (சுமார் 19,000 ஏக்கர் அல்லது 7,800 ஹெக்டேர்) காடு மற்றும் ஹீத் பகுதிகளில் வனச் சட்டங்களுக்கு உட்பட்டது. இக்காட்டின் பெயரைக் கொண்டு செர்வூட் நாடாளுமன்றத் தொகுதி உண்டானது.
# செர்வுட் காடு

## வரலாறு

1066 ஆம் ஆண்டில், இங்கிலாந்து மன்னர் முதலாம் வில்லியம் செர்வுட் காட்டை அரச வேட்டைக் காடாக மாற்றினார். ஷெர்வுட் காடுகளுக்கு மெர்சியன் மன்னர்கள் அடிக்கடி பயணம் மேற்கொண்டனர்.  
மன்னர் ஜான் மற்றும் முதலாம் எட்வர்டு ஆகியோரால் இந்தக் காடு பிரபலமானது. கிங் ஜான்ஸ் அரண்மனை என்று பெயர் கொண்ட கிங்ஸ் கிளிப்ஸ்டோனில் வேட்டை விடுதியின் எச்சங்கள் இங்கு காணப்படுகின்றன.  
1536 ஆம் ஆண்டில் இங்கிலாந்து மன்னர் எட்டாம் என்றி காலத்தில் , மடாலயங்கள் கலைக்கப்பட்ட பிறகு, செர்வுட்டில் நிலம் விற்கப்பட்டு, தனியாருக்கு உரிமையாக்கப்பட்டது. அது வீட்டுத் தோட்டங்களாக மாற்றப்பட்டது. 1600 களில் மன்னர் முதலாம் ஜேம்சு முதலாம் சார்லசைப் போலவே காட்டிற்கு பயணங்களை மேற்கொண்டனர். மன்னர் இரண்டாம் சார்லசு செர்வுட் காடுகளின் நிர்வாகத்தை மீண்டும் அரசின் கட்டுப்பாட்டிற்குள் கொண்டு வந்தார்.  
1700களில் செர்வுட் நிலத்தின் பெரிய பகுதிகள் தோர்ஸ்பி ஹால், ரஃபோர்ட் அபே, கிளம்பர் பார்க், வெல்பெக் அபே, ஒர்க்சாப் மேனர் ஆகிய தோட்டங்களை உரவாக்கிய தனியாருக்கு விற்கப்பட்டது. இந்த தோட்டங்கள் டுக்கரீஸ் என்று அழைக்கப்பட்டன. நியூஸ்டெட் அபேயும் தனியார் உரிமையாக கட்டப்பட்டது.
# சங்கமேசுவரம்

**சங்கமேஸ்வரா கோயில்** இந்தியாவின் ஆந்திரப் பிரதேசத்தில் உள்ள நந்தியால் மாவட்டத்தில் உள்ள ஒரு இந்துக் கோயிலாகும். இது சிவபெருமானுக்கு அமைக்கப்பட்ட இந்துக் கோயிலாகும். இது கிருஷ்ணா மற்றும் பவானாசி நதிகள் சங்கமிக்கும் இடத்தில் முச்சுமாரிக்கு அருகில், ஸ்ரீசைலம் நீர்த்தேக்கத்தின் முன் கரையில் அமைந்துள்ளது. இந்தக் கோயிலின் ஒரு பகுதி நீரில் மூழ்கி, போதுமான அளவு நீர்மட்டம் குறையும் போது மேலெழுகிறது. இதனால், ஆந்திர மாநிலத்தில் பிரபலமானதாக அறியப்படுகிறது. 1981 இல் ஸ்ரீசைலம் அணை கட்டப்பட்ட பிறகு இது முதன்முதலில் மூழ்கியது. மேலும் 2003 இல் முதலில் தோன்றியது.  
இங்கு, சங்கமேஸ்வரம் என்ற பெயரில், மரத்தால் செய்யப்பட்ட லிங்கம், பாண்டவர்களில் மூத்தவரான தர்மராஜா அவர்கள் ஸ்ரீசைலம் மல்லிகார்ஜுனா கோவிலுக்கு வருகை தந்த போது நிறுவியதாக நம்பப்படுகிறது. இந்த கோயில், ஏழு ஆறுகள் சங்கமிக்கும் இடத்தில் கட்டப்பட்டதால், இரண்டு மாதங்கள் வரை இந்த கோவில் காட்சியளிக்கும் புனித இடமாக கருதப்படுகிறது. பவானாசி, கிருஷ்ணா நதி, வேணி, துங்கா, பத்ரா, பீமராதி மற்றும் மலாபஹாரிணி ஆகிய ஏழு ஆறுகள் சங்கமிக்கும் இடமாக இது அமைந்துள்ளது.
# கோட்டேசுவரர் மகாதேவஸ்தானம்

**கோட்டேசுவர் மகாதேவஸ்தானம்** (Koteshwor Mahadevsthan ) என்பது காத்மாண்டு மாவட்டத்தின் பாக்மதி மண்டலத்தில் உள்ள புனிதத் தலங்களில் ஒன்றாகும். இது காத்மாண்டு பெருநகரத்தின் வார்டு எண். 32 (முந்தைய எண் 35) கோட்டேசுவர், காத்மாண்டுவில் அமைந்துள்ளது. இந்த இடம் கோட்டேசுவர் மகாதேவஸ்தான் என்று பிரபலமாக அழைக்கப்படுகிறது. மேலும் இங்குள்ள சிவலிங்கம் சுயம்புவாக தோன்றியதாக நம்பப்படுகிறது. ஆனால் அது தோன்றிய சரியான தேதி பற்றி எழுதப்பட்ட தகவல்கள் எதுவும் இல்லை. இக்கோயிலுக்கு கோட்டிநாத் என்ற பெயரும் உண்டு. ஒரு பிரபலமான புராணத்தின் படி, இங்குள்ள சிவலிங்கம் 64 புனித சிவலிங்கங்களில் ஒன்றாக நம்பப்படுகிறது.  
இந்த கோவில் எப்போது கட்டப்பட்டது என்பது குறித்த சரியான தேதி தெரியவில்லை. கோட்டேசுவர் மகாதேவின் வரலாற்றைக் கண்டறிய உதவும் கல்வெட்டு கோயில் வளாகத்தில் உள்ளது, ஆனால் எந்த ஆராய்ச்சியும் மேற்கொள்ளப்படவில்லை. ஆனால் இந்த இடம் கிமு ஐந்தாம் நூற்றாண்டில் வழிபடத் தொடங்கியது என்று புராணங்கள் சுட்டிக் காட்டுகின்றன, இருப்பினும் இக்கோயிலின் கட்டடமைப்புகள் மற்றும் தூண்கள், இப்போது இருக்கும் நிலையில், மிகவும் பிற்பகுதியில் கட்டப்பட்டன என்று சொல்லப்படுகிறது. கோட்டேசுவர் கோயிலுக்கு அருகில் சங்கமுல் என்று அழைக்கப்படும் இடம் உள்ளது. சிவபெருமான், சதியின் உடலைத் தன் முதுகில் சுமந்து கொண்டு எல்லையற்ற துயரத்தில் அலைந்து கொண்டிருந்த போது, இந்த இடத்தில் தனது ஒரு காலை ஊன்றினார் என்று நம்பப்படுகிறது. மஹாதேவர் தன் பாதத்தைத் தட்டிய அந்த நிலத்திலிருந்து இடைவிடாத நீர் ஓடியது. திரேதா யுகத்தில், இலங்கையின் சக்தி வாய்ந்த மன்னனான ராவணனின் சகோதரன் பீமசேனன், சங்கமூலத்திலிருந்து தண்ணீரை எடுத்து வந்து, சிவபெருமானுக்கு வழங்குவதற்காக கோட்டேசுவர் கோயிலுக்கு எடுத்துச் சென்றதாகக் கூறப்படுகிறது. கோயிலின் சுற்றுப்புறத்தின் உள்ளே, மற்றொரு சிவலிங்கம் உள்ளது, இது கிலேஷ்வர் மகாதேவர் என்று பிரபலமாக அறியப்படுகிறது.
# கோட்டேசுவரர் மகாதேவஸ்தானம்

## கோவில் வளாகம்

மகாதேவர் கோயிலைத் தவிர, கோயிலின் சுற்றுப்புறத்தில் பல தெய்வங்களும் உள்ளன. பக்தபூரில் சங்கு நாராயணனின் அவதாரமாக கருதப்படும் சின்ன மஸ்தா பகவதி ஒரு முக்கியமான தெய்வம் ஆகும். அவர் பக்தபூரிலிருந்து கொண்டு செல்லப்பட்டு, விரிவான வேத தந்திரங்கள் மற்றும் மந்திரங்கள் மூலம் கோட்டேசுவரில் மீள்குடியேற்றப்பட்டதாக புராணங்கள் கூறுகின்றன. அடுத்து, காத்மாண்டுவில் உள்ள மிகச் சிலவற்றில் ஒன்றான சப்தரிஷியின் கோயில் உள்ளது. இதன் விளைவாக, ஒவ்வொரு ஆண்டும் ரிஷி பஞ்சமி நாளில் நூற்றுக்கணக்கான பக்தர்கள் கோயிலைச் சுற்றி கூடுவார்கள். இந்த கோயில்கள் மற்றும் தெய்வங்கள் ஒவ்வொன்றும் அவற்றின் தோற்றம் மற்றும் முக்கியத்துவத்திற்கு பின்னால் அதன் பூர்வீக கதை உள்ளது எனச் சொல்லப்படுகிறது.
# கோட்டேசுவரர் மகாதேவஸ்தானம்

## மேலும் பார்க்கவும்

- பாக்மதி ஆறு
# 16ஆவது மத்தியப் பிரதேச சட்டமன்றம்

**16ஆவது மத்தியப் பிரதேச சட்டமன்றம்** (*16th Madhya Pradesh Assembly*) நவம்பர் 2023-ல் முடிவடைந்த 2023 மத்தியப் பிரதேச சட்டப் பேரவைத் தேர்தலுக்குப் பிறகு அமைக்கப்பட்ட சட்டமன்றம் ஆகும். நவம்பர் 2023-ல் நடைபெற்ற தேர்தல் முடிவுகள் 3 திசம்பர் 2023 அன்று அறிவிக்கப்பட்டது.
# 16ஆவது மத்தியப் பிரதேச சட்டமன்றம்

## சட்டமன்ற உறுப்பினர்கள்

| வரிசை எண் | பெயர் | கட்சி | உறுப்பினர் |
| --- | --- | --- | --- |
| சியோபூர்
!1 | சியோப்பூர் | இந்திய தேசிய காங்கிரசு | பாபு ஜண்டேல் |
| முரைனா
!3 | சபல்கர் | பாரதிய ஜனதா கட்சி | சரளா ராவத் |
| பிண்டு
!9 | அட்டர் | இந்திய தேசிய காங்கிரசு | ஹேமந்த் கட்டாரே |
| குவாலியர்
!14 | குவாலியர் கிராமப்புறம் | இந்திய தேசிய காங்கிரசு | சஹாப் சிங் குர்ஜார் |
| ததியா
!20 | செவ்தா |  |  |
| சிவபுரி
!23 | கரேரா (SC) | பாரதிய ஜனதா கட்சி | ரமேஷ் பிரசாத் காடிக் |
| குனா
!28 | பாமோரி |  |  |
| அசோக்நகர்
!32 | அசோக் நகர் (SC) |  |  |
| சாகர்
!35 | பினா (SC) |  |  |
| திகம்கர்
!43 | திகம்கர் |  |  |
| நிவாரி
!45 | பிருத்விபூர் |  |  |
| திகம்கர்
!47 | கர்காபூர் |  |  |
| சத்தர்பூர்
!48 | மகாராஜ்பூர் |  |  |
| டாமோஹ்
!54 | பதரியா |  |  |
| பன்னா
!58 | பாவாய் |  |  |
| சத்னா
!61 | சித்ரகூட் |  |  |
| ரேவா
!68 | சிர்மோர் |  |  |
| சித்தி
!76 | சுர்ஹத் |  |  |
| சிங்ராலி
!79 | சித்ராங்கி (ST) |  |  |
| சித்தி
!82 | தௌஹானி (ST) |  |  |
| ஷஹதோல்
!83 | பியோஹாரி (ST) |  |  |
| அனுப்பூர்
!86 | கோட்மா |  |  |
| உமரியா
!89 | பாந்தவ்கர் (ST) |  |  |
| கட்னி
!91 | பர்வாரா (ST) |  |  |
| ஜபல்பூர்
!95 | படன் |  |  |
| திண்டோரி
!103 | ஷாபுரா (ST) |  |  |
| மாண்ட்லா
!105 | பிச்சியா (ST) |  |  |
| பாலகாட்
!108 | பைகார் (ST) |  |  |
| சியோனி
!114 | பர்கத் (ST) |  |  |
| நரசிங்பூர்
!118 | கோட்டேகாவ் (SC) |  |  |
| சிந்த்வாரா
!122 | ஜூன்னார்தேவ் (ST) |  |  |
| பெதுல்
!129 | முல்டாய் |  |  |
| ஹர்தா
!134 | திமர்னி (ST) |  |  |
| ஹோஷங்காபாத்
!136 | சியோனி-மால்வா |  |  |
| ராய்சேன்
!140 | உதய்புரா |  |  |
| விதிசா
!144 | விதிஷா |  |  |
| போபால்
!149 | பெராசியா (SC) |  |  |
| செகோர்
!156 | புத்னி | பாரதிய ஜனதா கட்சி |  |
| ராஜ்கர்
!160 | நரசிங்கார் |  |  |
| அகர் மால்வா
!165 | சுஸ்னர் |  |  |
| சாஜாபூர்
!167 | சாஜாபூர் |  |  |
| தேவாசு
!170 | சோன்காட்ச் (SC) |  |  |
| காண்டுவா
!175 | மாந்ததா |  |  |
| புர்கான்பூர்
!179 | நேபாநகர் |  |  |
| கர்கோன்
!181 | பிகன்கான் (எஸ்டி) |  |  |
| பர்வானி
!187 | செந்தாவா (ST) |  |  |
| அலிராஜ்பூர்
!191 | அலிராஜ்பூர் (ST) |  |  |
| ஜாபூவா
!193 | ஜபுவா (ST) |  |  |
| தார்
!196 | சர்தார்பூர் (ST) |  |  |
| இந்தோர்
!203 | தேபல்பூர் | பாரதிய ஜனதா கட்சி |  |
| உஜ்ஜைன்
!212 | நாக்டா-கச்ரோட் |  |  |
| ரத்லாம்
!219 | ரத்லம் கிராமம் (ST) | பாரதிய ஜனதா கட்சி |  |
| மண்டசௌர்
!224 | மண்ட்சூர் |  |  |
| நீமச்
!228 | மானசா | பாரதிய ஜனதா கட்சி | அனிருத்த மாதவ் மரு |
# 16ஆவது மத்தியப் பிரதேச சட்டமன்றம்

## மேலும் பார்க்கவும்

- மத்தியப் பிரதேச சட்டமன்றம்
- 2023 மத்தியப் பிரதேச சட்டப் பேரவைத் தேர்தல்
# அரச காடு

**அரச காடு**, சிலசமயங்களில் **கிங்ஸ்வுட்** (*royal forest*, *kingswood*) என்று அழைக்கப்படுவது இங்கிலாந்து, வேல்ஸ், இசுக்கொட்லாந்து, அயர்லாந்தில் காணப்படும் வெவ்வேறு வரையறைகளைக் கொண்ட நிலப்பரப்பு ஆகும். சாதாரணமாக நவீன புரிதலில் *காடு* என்ற சொல் மரங்கள் நிறைந்த நிலப்பகுதியைக் குறிக்கிறது; இருப்பினும், இடைக்காலப் பார்வையானது "பாதுகாப்பு" என்ற நவீன யோசனையுடன் நெருக்கமானதாக இருந்தது - அதாவது அரசரின் வேட்டை போன்ற குறிப்பிட்ட நோக்கங்களுக்காக சட்டப்பூர்வமாக ஒதுக்கப்பட்ட நிலமாக இருந்தது. கரோலிங்கியன் மற்றும் மெரோவிங்கியன் போன்ற முதன்மை நிலப்பரப்பு ஐரோப்பியப் பிராந்தியங்களின் சட்ட அமைப்புகளில் மாறுபட்ட, சூழல்சார்ந்த விளக்கங்களும் உள்ளன.  
ஆங்கிலோ-சாக்சன் இங்கிலாந்தில் (ஐந்தாம் நூற்றாண்டு முதல் பதினோராம் நூற்றாண்டு வரை) அதன் மன்னர்கள் சிறந்த வேட்டைக்காரர்களாக இருந்தாலும், அவர்கள் ஒருபோதும் அதற்காக சட்டப்பூர்வமாக அறிவிக்கப்பட்ட நிலப் பகுதிகளை ஒதுக்கி வைத்திருக்கவில்லை. ஆங்கிலோ-சாக்சன் மன்னர்கள் (சு. 500 முதல் 1066 வரை) இவ்வகைக் காடுகளை உருவாக்கியதற்கான எந்த ஆதாரமும் வரலாற்றாசிரியர்கள் காணவில்லை. இருப்பினும், நார்மன் மன்னர்களின் ஆட்சியின் கீழ் (1066 க்குப் பிறகு), அரச தனிச்சிறப்பு வனச் சட்டம் பரவலாகப் பயன்படுத்தப்பட்டது. இச்சட்டத்தில் குறிப்பாக சிவப்பு மான் மற்றும் தமா மான், ரோ மான், காட்டுப்பன்றி மற்றும் அவைகளைக் கொண்டுள்ள காடுகளின் பசுமையைப் பாதுகாப்பதாக சட்டம் வடிவமைக்கப்பட்டது. இக்காடுகள் மன்னர் அல்லது (அவரது அழைப்பினால் வரும்) பிரபுக்களுக்கு ஒதுக்கப்பட்ட வேட்டைப் பகுதிகளாக வடிவமைக்கப்பட்டன. இந்தப் போக்கு 11 ஆம் நூற்றாண்டில் இங்கிலாந்தில் நோர்மானியர்களால் அறிமுகப்படுத்தப்பட்டது. மேலும் 12 ஆம் நூற்றாண்டின் பிற்பகுதியிலும் 13 ஆம் நூற்றாண்டின் முற்பகுதியிலும் இந்த நடைமுறை உச்சம்பெற்ற காலத்தில், தெற்கு இங்கிலாந்தின் நிலப்பரப்பில் மூன்றில் ஒரு பங்கு அரச காடுகளாக அறிவிக்கபட்டன. 12 ஆம் நூற்றாண்டில் ஒரு கட்டத்தில், எசெக்ஸ் மாவட்டம் முழுவதும் காடுகள் வளர்க்கப்பட்டன. இரண்டாம் ஹென்றி பதவியேற்றதும், ஹண்டிங்டன்ஷயர் மாவட்டம் முழுவதையும் அரச காடுகளாக அறிவித்தார்.
# குர்மீத்து கவுர்

**குர்மீத்து கவுர் ராய்** (*Gurmeet Kaur Rai*) இந்தியாவைச் சேர்ந்த ஒரு தடகள வீராங்கனையாவார். 1970 ஆம் ஆண்டு சூன் மாதம் 20 ஆம் தேதியன்று இவர் பிறந்தார். இந்தியாவின் சார்பாக ஈட்டி எறிதல் விளையாட்டில் இவர் பங்கேற்று ஓய்வு பெற்றுள்ளார். 17 ஜூலை 2000 ஆம் ஆண்டு சூலை மாதம் 17 ஆம் தேதியன்று பெங்களூரில் நடந்த ஒரு போட்டியில் 58.64 மீட்டர் தொலைவுக்கு ஈட்டி எறிந்து இவர் தனது தனிப்பட்ட சிறந்த சாதனையைப் படைத்தார். இது 2014 ஆம் ஆண்டு வரை தேசிய சாதனையாக இருந்தது. இச்சாதனை அன்னு ராணியால் முறியடிக்கப்பட்டது.
# குர்மீத்து கவுர்

## பன்னாட்டுப் போட்டிகள்

| சார்பாக |  |  |  |  |  |
| --- | --- | --- | --- | --- | --- |
| 1998 | 1998 ஆசிய வெற்றியாளர் போட்டிகள் | புகுவோகா, சப்பான் | 3ஆவது | 55.35 மீட்டர் |  |
| 1998 ஆசிய விளையாட்டுப் போட்டிகள் | பேங்காக்கு, தாய்லாந்து | 3ஆவது | 59.00 மீட்டர் |  |  |
| 1999 | 1999 உலக வெற்றியாளர் போட்டி | செவில்லே, எசுப்பானியா | 26ஆவது | 51.97 மீட்டர் |  |
| 2000 | 2000 ஆசிய வெற்றியாளர் போட்டிகள் | இயாகர்த்தா, இந்தோனேசியா | 2 ஆவது | 55.65 மீட்டர் |  |
| 2000 கோடைக்கால ஒலிம்பிக்கு போட்டிகள் | சிட்னி, ஆத்திரேலியா | 32 ஆவது | 52.78 மீட்டர் |  |  |
| 2003 | 2003 ஆப்ரோ-ஆசிய விளையாட்டுப் போட்டிகள் | ஐதராபாத்து, இந்தியா | 2 ஆவது | 53.37 மீட்டர் |  |
| 2004 | 2004 தெற்காசிய விளையாட்டுப் போட்டிகள் | இசுலாமாபாத்து, பாக்கித்தான் | 2 ஆவது | 51.27 மீட்டர் |  |
| 2006 | 2006 தெற்காசிய விளையாட்டுப் போட்டிகள் | கொழும்பு, இலங்கை | 3ஆவது | 46.45 மீட்டர் | } |
# குர்மீத்து கவுர்

## தொழில்

குர்மீத் கவுர் பன்னாட்டு அளவில் ஈட்டி எறிதல் போட்டிகளில் இந்திய நாட்டைப் பிரதிநிதித்துவப்படுத்தினார், 2000 ஆண்டு நடைபெற்ற சிட்னி ஒலிம்பிக்கில் இந்தியக் குழுவிலிவர் ஓர் உறுப்பினராக இருந்தார். கணவரின் சோகமான ஆரம்பகால மரணம் காரணமாக 2004 ஆம் ஆண்டு நடைபெற்ற ஒலிம்பிக்கு போட்டியில் இவரால் பங்கேற்க முடியவில்லை. இந்தியாவின் மிகப்பெரிய காப்பீட்டு நிறுவனமான ஆயுள் காப்பீட்டு நிறுவனத்தில் பணிபுரிந்தார். இந்நிறுவனத்தில் புது தில்லி கிளையில் உதவி நிர்வாக அதிகாரியாகவும் இருந்தார்
.
# நிகால் அகமத் மௌலவி முகமது உசுமான்

**நிகால் அகமத் மௌலவி முகமது உசுமான்** (*Nihal Ahmed Maulavi Mohammed Usman*) இந்தியாவைச் சேர்ந்த ஓர் அரசியல்வாதியாவார். நிகால் சகாபு அல்லது சதி நிகால் அகமது அல்லது நிகால்பாய் என்றும் இவர் அழைக்கப்படுகிறார். மதச்சார்பற்ற சனதா தளம் கட்சியைச் சேர்ந்த இவர் ஓர் இந்திய சமதர்ம தலைவர் மற்றும் அரசியல்வாதியாக அறியப்படுகிறார். 1960 ஆம் ஆண்டு முதல் 1999 ஆம் ஆண்டு வரை மகாராட்டிர அரசின் முன்னாள் அமைச்சராகவும், மகாராட்டிர சட்டமன்றத்தின் சட்டமன்ற உறுப்பினராகவும் இருந்தார் சுவாசக் கோளாறு காரணமாக முன்தினம் இரவு மருத்துவமனையில் அனுமதிக்கப்பட்டார். அவருக்கு மனைவி, நான்கு மகன்கள் மற்றும் மூன்று மகள்கள் இருந்தனர்.  
2002 ஆம் ஆண்டில், ஆப்கானிசுத்தான் மீதான அமெரிக்க தாக்குதலுக்கு எதிர்ப்பு தெரிவிக்கும் வகையில் 2001 ஆம் ஆண்டு மாலேகானில் ஒரு ஊர்வலத்தை ஏற்பாடு செய்ததால் நிகால் சர்ச்சைக்குரியவரானார். ஆயினும்கூட, அவர் மாலேகானின் முதல் நகரத்தந்தையாகத் தேர்ந்தெடுக்கப்பட்டார்.
# நரம்பு வால் தேன்வழிகாட்டி

**நரம்பு வால் தேன்வழிகாட்டி** (*Lyre-tailed honeyguide*)(*மெலிச்நியூட்சு ரோபசுடசு*) என்பது இண்டிகேட்டரிடே குடும்பத்தில் உள்ள ஒரு பறவை சிற்றினம் ஆகும். இது *மெலிச்நியூட்சு* பேரினத்தின் ஒற்றை வகை உயிரலகு ஆகும். இது ஆப்பிரிக்க வெப்பமண்டல மழைக்காடுகளில் காணப்படுகிறது.  
அங்கோலா, கமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, எக்குவடோரியல் கினி, காபோன், நைஜீரியா, உகாண்டா மற்றும் கினி டஹோமி இடைவெளிக்கு மேற்கே, சியரா லியோனி, லைபீரியா, கோட்டிவார் மற்றும் கானாவில் காணப்படுகிறது.
# சுடீபன் போர்க்

**சுடீபன் போர்க்,** (*Stephen Bourke*) பண்டைய அண்மைக் கிழக்கின் ஆத்திரேலிய தொல்பொருள் ஆய்வாளர் ஆவார். இவர் முனைவர் பட்டம் பெற்றார். 1992 ஆம் ஆண்டு இலண்டன் பல்கலைக்கழக கல்லூரியில் இருந்து, மற்றும் லெவண்டில் உள்ள பிரித்தானிய ஆராய்ச்சி கவுன்சிலின் கெளரவ உறுப்பினர் ஆவார்.  
1992 ஆம் ஆண்டு முதல் ஜோர்தானின் பெல்லாவில் நடைபெற்று வரும் சிட்னி பல்கலைக்கழக அகழ்வாராய்ச்சிக்கு போர்க் தலைமை தாங்கினார். முன்னதாக, டெலியிலட் எல் காசலில் பல்கலைக்கழகத்தின் அகழ்வாராய்ச்சிகளையும் போர்க் இயக்கினார்.
# டொனால்ட் பிரையன் டோ

**டொனால்ட் பிரையன் டோ** (*Donald Brian Doe*) (19 சூன் 1920 - 5 மே 2005) ஒரு பிரித்தானிய தொல்பொருள் ஆராய்ச்சியாளர் மற்றும் கட்டிடக் கலைஞர் ஆவார். முதலில் கட்டிடக் கலைஞராகப் பயிற்றுவிக்கப்பட்ட டோ, இரண்டாம் உலகப் போரில் வட ஆப்பிரிக்காவில் உள்ள ராயல் பொறியாளர்களுடன் பணியாற்றும் போது தொல்லியல் துறையில் ஆர்வத்தைப் பெற்றார். போருக்குப் பிறகு, அவர் ஏடனின் பிரித்தானிய குடியிருப்பில் (நவீன யெமனின் ஒரு பகுதி) தலைமை அரசாங்க கட்டிடக் கலைஞராக நியமிக்கப்பட்டார். பின்னர் அதன் பழங்காலத் துறையின் முதல் இயக்குநராக பணியாற்றினார். 1967 ஆம் ஆண்டு யெமனில் இருந்து பிரித்தானியர்கள் வெளியேறிய பிறகு, கேம்பிரிச்சுப் பல்கலைக்கழகத்தில் சேர்ந்தார். அங்கு தெற்கு அரேபியாவின் தொல்பொருள் மற்றும் கட்டிடக்கலை வரலாறு பற்றிய தனது ஆய்வுகளின் முடிவுகளை வெளியிடுவதில் பணியாற்றினார். 1970 ஆம் ஆண்டுகளில் ஓமானில் தொல்லியல் ஆய்வுகளையும் நடத்தினார்.
# சுகாட் மேக் ஈச்சர்ன்

**அலிசன் சுகாட் மேக்கீச்சர்ன்** (*Allison Scott MacEachern*, பிறப்பு: 1960)கல்வி விவகாரங்களுக்கான துணை வேந்தர் மற்றும் டியூக் குன்சன் பல்கலைக்கழகத்தில் தொல்லியல் மற்றும் மானுடவியல் பேராசிரியராக உள்ளார். 2018 ஆம் ஆண்டு டியூக் குன்சன் பல்கலைக்கழகத்தின் பீடத்தில் சேருவதற்கு முன்பு, இவர் 23 ஆண்டுகள் பவ்டோயின் கல்லூரியில் மானுடவியல் பேராசிரியராக இருந்தார். அங்கு சமூகவியல் மற்றும் மானுடவியல் துறையின் தலைவராகவும் பணியாற்றினார். ஆப்பிரிக்க தொல்லியல் துறையில் நிபுணரான இவர், ஆப்பிரிக்கத் தொல்பொருள் ஆய்வாளர் சங்கத்தின் முன்னாள் தலைவர் ஆவார். இளவரசர் எட்வர்ட் தீவு பல்கலைக்கழகத்தில் கல்வி பயின்றார். அங்கு இவர் மானிடவியலில் இளங்கலைப் பட்டம் பெற்றார். மேலும் கால்கேரி பல்கலைக்கழகத்தில் முதுகலை மற்றும் தொல்லியல் துறையில்முனைவர் பட்டம் பெற்றார்.
# பெரும்திருக்கோவில்

கேரளத்திலுள்ள சில பழமைவாய்ந்த கோவில்களை **பெரும்திருக்கோவில்** என்று குறிப்பிடுகின்றனர். கேரளக் கோவில் கட்டிடக் கலையின் இன்றியமையாத பஞ்சப்பிராகாரங்கள் அனைத்தும் அமைந்துள்ள கோவில் என்பது தான் இவ்வாறு குறிப்பிடுவதற்கான தகுதியை அளிக்கிறது. கருவறை (பிம்பம், அல்லது விக்கிரகம்), நாலம்பலம் (கோவிலை வலம்வரும் பகுதி), விளக்குமாடம், உள்ளேயும் வெளியேயுமுள்ள பலிபீடங்கள், சேவிக்கும் மண்டபம், போன்றவை உள்ளிட்ட கர்ப்பக்கிரகத்துக்கு சுற்றிலுமுள்ள ஐந்து (பஞ்ச) பிராகாரங்களே இவை.
# பெரும்திருக்கோவில்

## கேரள கோவில்களின் கட்டிடக்கலை

இந்தியாவிலுள்ள பிற பகுதிகளிலுள்ள கோவில் கட்டிடக் கலையிலிருந்து மாறுபட்ட கட்டிடக் கலையே கேரளத்தின் பழைமை வாய்ந்த கோவில்களில் பயன்படுத்தப்பட்டு வந்தது. பொதுவாக *கேரள பாணி* என அறியப்படும் இந்த மாதிரியில் *திராவிட பாணி* என்று அறியப்படும் மாதிரியிலுள்ள செதுக்கப்பட்ட தெய்வீக வண்ண உருவங்களின் வரிசைகளோ, பரந்த தன்மையோ, உயர்ந்த கோபுர அமைப்பையோ காண இயலாது. மாறாக, அவை மிகவும் சுத்தமாகவும், எளிமையாகவும், ஏராளமான காற்று மற்றும் வெளிச்சத்தை அனுமதிக்கும் வகையிலும் கட்டப்பட்டு வந்தன. இந்த பூர்வீக பாணி கேரளத்தின் தனித்துவமாகும். இவை பொதுவாக செம்புரைக்கல், செங்கல் மற்றும் மரத்தினால் செய்யப்படுகின்றன. பதினாறாவது நூற்றாண்டின் இறுதி வரை தமிழ்க் கட்டிடக்கலையின் செழுமை கேரள மக்களுக்குத் தெரியாது என்று தான் கருத வேண்டும். இது முதன்முதலில் கேரளாவில் திருவனந்தபுரத்தில் உள்ள பத்மநாபசுவாமி கோவிலில் அறிமுகப்படுத்தப்பட்டது.  
கேரள கோவில்களின் மையப் பகுதி (கர்ப்பக்கிருகம்) என்று அழைக்கப்படுகிறது. இந்த பிராகாரத்தில் துணைசன்னதிகளும் இருக்கும். வெளிப்புற முற்றத்தில் பொதுவாக துணை கோவில்கள் மற்றும் விருப்பத்துக்கேற்ப கோவில் குளம் ஒன்றும் இருக்கும். சரிவான கூரைகளும், ஆடம்பரமான மர அமைப்புகளும் கேரளாவில் உள்ள கோவில்களின் சிறப்பு என்று சொன்னால் தவறில்லை. அபரிமிதமான பருவமழையால் ஆசீர்வதிக்கப்பட்ட இப்பகுதியின் புவியியல், கேரளாவின் கட்டிடக்கலையை பெரிய அளவில் பாதித்துள்ளது என்பதன் சான்றே இது.
# பெரும்திருக்கோவில்

## கேரளத்தின் பெரும்திருக்கோவில்கள்

கேரளத்தின் பெரும்திருக்கோவில்கள் அமைந்துள்ள மாவட்டங்களாவன, எர்ணாகுளம், திருச்சூர், பாலக்காடு, மலப்புறம், ஆகியவையாகும்.  
1. உதயம்பேரூர் ஏகாதசி பெரும்திருக்கோவில், எர்ணாகுளம் மாவட்டம்
1. பாழூர் பெரும்திருக்கோவில், எர்ணாகுளம் மாவட்டம்
1. இராமமங்கலம் பெரும்திருக்கோவில், எர்ணாகுளம் மாவட்டம்
1. முளையங்காவு பெரும்திருக்கோவில், பாலக்காடு மாவட்டம்
1. ஆலத்தியூர் அனுமன் கோவில், மலப்புறம் மாவட்டம்
1. தளிப்பறம்பு ராஜராஜேசுவரர் கோவில், கண்ணூர் மாவட்டம்
# விவேக் பாட்டீல்

**விவேகானந்த் சங்கர் பாட்டீல்** (*Vivekanand Shankar Patil*) இந்தியாவின் விவசாயிகள் மற்றும் தொழிலாளர் கட்சியின் அரசியல்வாதி ஆவார். மேலும் கர்னாலா விளையாட்டு அகாடமியின் நிறுவனர் ஆவார்.  
பாட்டீல் மூன்று முறை மகாராட்டிரா சட்டமன்றத்தில் பன்வெல் தொகுதியை பிரதிநிதித்துவப்படுத்தினார். பன்வெல் பிரிக்கப்பட்டதால், பிறகு ஊரன் தொகுதியை பிரதிநிதித்துவப்படுத்தினார்.  
2014 ஆம் ஆண்டு பாராளுமன்ற தேர்தலில் உரானில் போட்டியிட்டார். ஆனால் 55,320 வாக்குகள் மட்டுமே பெற்றார். சிவசேனா கட்சியின் மனோகர் போயரிடம் தோற்றார். தேர்தலுக்குப் பிறகு, போட்டி அரசியல்வாதியான பிரசாந்த் தாக்கூருக்கு எதிராக பொது நல வழக்கைத் தொடரப்போவதாக மிரட்டினார்.  
பணமோசடி இவர் செய்ததாகக் கண்டறியப்பட்டு, இவரைக் கைது செய்ய இந்திய அரசின் அமலாக்க இயக்குனரகம் 2021 ஆம் ஆண்டு சூன் மாதம் 15 தேதியன்று கைது உத்தரவு பிறப்பித்தது.
# பிரேம் சந்த் பைரவா

**பிரேம் சந்த் பைரவரா** (*Prem Chand Bairwa*) (பிறப்பு:31 ஆகஸ்டு 1969) இந்தியாவின் இராஜஸ்தான் மாநில துணை முதலமைச்சரும் ; சட்டமன்ற உறுப்பினரும்; பாரதிய ஜனதா கட்சி அரசியல்வாதியும் ஆவார். இவருடன் தியா குமாரி என்பவரும் துணை முதலமைச்சராக தேர்வு செய்யப்பட்டார்.  
2023 இராஜஸ்தான் சட்டமன்றத் தேர்தலில் இவர் பாரதிய ஜனதா கட்சி சார்பாக தூது சட்டமன்றத் தொகுதியிலிருந்து இரண்டாவது முறையாக இராஜஸ்தான் சட்டப் பேரரவை உறுப்பினராகத் தேர்ந்தெடுக்கப்பட்டார். இவர் பட்டியல் சமூகத்தைச் சேர்ந்தவர்.
# பகதூர் சிங் தாகத்

**பகதூர் சிங் தாகத்** (*Bahadur Singh Dhakad*) (இறப்பு : 19 செப்டம்பர் 2007) இந்திய அரசியல்வாதி ஆவார். தாகத் இந்திய பொதுவுடைமைக் கட்சியின் (மார்க்சிசுட்) மத்தியக் குழு உறுப்பினராகவும், அக்கட்சியின் மத்தியப் பிரதேச மாநிலக் குழுச் செயலாளராகவும் இருந்தார்.  
1968 ஆம் ஆண்டு இந்திய பொதுவுடைமைக் கட்சியில் (மார்க்சிசுட்) சேர்ந்தார். மேலும் விவசாயிகள் இயக்கத்தில் தீவிரமாக செயல்பட்டார். 1986 ஆம் ஆண்டு முதல் 2002 ஆம் ஆண்டு வரை, மத்தியப் பிரதேச மாநில விவசாயிகள் சபாவின் பொதுச் செயலாளராக இருந்தார். 1980 ஆம் ஆண்டு அக்கட்சியின் மாநிலக் குழுவுக்குத் தேர்ந்தெடுக்கப்பட்ட இவர், 1987 ஆம் ஆண்டு மாநிலச் செயலக உறுப்பினரானார். 2001 ஆம் ஆண்டு இந்திய பொதுவுடைமைக் கட்சியில் (மார்க்சிசுட்) மாநிலக் குழுச் செயலாளராகத் தேர்ந்தெடுக்கப்பட்டார். 17வது கட்சி மாநாட்டில், கட்சியின் மத்திய குழுவிற்கு தேர்ந்தெடுக்கப்பட்டார்.  
2007 ஆம் ஆண்டு செப்டம்பர் மாதம் 19 ஆம் தேதியன்று குவாலியரில் மாரடைப்பு காரணமாக இறந்தார். இவருக்கு மனைவி, இரண்டு மகன்கள் மற்றும் இரண்டு மகள்கள் இருந்தனர்.
# இராம்விச்சார் நேதம்

**இராம்விச்சார் நேதம்** (*Ramvichar Netam*) இந்தியாவைச் சேர்ந்த ஓர் அரசியல்வாதியாவார். சத்தீசுகர் மாநிலத்திலிருந்து இவர் இந்திய நாடாளுமன்றத்தின் மேல் சபையான மாநிலங்களவையில் நாடாளுமன்ற உறுப்பினராக பணியாற்றியுள்ளார். இராமானுச்கஞ்சு தொகுதியிலிருந்து சத்தீசுகர் மாநிலத்தின் சட்டமன்ற உறுப்பினராக இருந்தார். இராமன் சிங்கின் அமைச்சரவையில் அமைச்சராகப் பணியாற்றினார். 2015 ஆம் ஆண்டில் அமித் சா தனது தேசிய அணியில் நேதாமை தேசிய செயலாளராக நியமித்தார். மேலும் 2016 ஆம் ஆண்டில் இவர் திரிவேந்திர சிங் ராவத்துடன் சார்க்கண்டு மாநில பாரதிய சனதா கட்சியின் இணை பொறுப்பாளராக நியமிக்கப்பட்டார்.  
2016 ஆம் ஆண்டு சூன் 11 ஆம் தேதி நடைபெற்ற மாநிலங்களவைத் தேர்தலுக்கு 2016 ஆம் ஆண்டு மே மாதம் 29 ஆம் தேதியன்று சத்தீசுகரில் இருந்து இவர் பாரதிய சனதா கட்சியின் வேட்பாளராகப் பரிந்துரைக்கப்பட்டார்.
# பழநிப் பதிற்றுப்பத்து அந்தாதி

**பழநிப் பதிற்றுப்பத்து அந்தாதி** என்னும் நூல் பழனி முருகனைப் போற்றிப் பாடப்பட்ட நூல். இதனை இயற்றியவர் சுப்பிரமணிய ஐயர். இந்த நூலுக்குச் பலரது சாத்துகவிகள் உள்ளன.
# பழநிப் பதிற்றுப்பத்து அந்தாதி

## பாடல் - எடுத்துக்காட்டு

1
<poem>உரைக்கரிய திருப்புகழை உரைத்து உரைத்து உன் திரு உளத்தைக்
கரைக்கவும் என்பொருட்டு அஃது கரையாத பரிசு என்னோ
பரைக்கு ஒரு மைந்தா பழநிப் பண்ணவனே நீ இறை கொள்
வரைக் குலத்துள் ஒரு வரையோ நின் மனதும் வகுத்தருளே </poem>
2
<poem>உள்ளபடி சொல்வது இது உன் திருவடிக்கு
எள் அளவும் அன்பு செயல் என்றும் இலன் என்னை
அள்ளல் நரகத்திடை அமிழ்த்தல் ஒழி பின்னர்
விள்ளரும் எழில் பழநி வேந்த புகல் நீயே </poem>
3
<poem>ஆளாகி, நின்ன சிறு தொண்டு இயற்றி அறியாத பொய்யன் எனினும்
மீளாத காதலொடு நின்னை நாளும் வினையேன் வழுத்தவிலேயோ
வாளா இருத்தல் அழகோ அருட்கு மயில் ஏறி ஆள வருவாய்
கேளாது நல்கும் பழநிக்கண் ஏய்ந்த கிரியில் கலந்த துரையே </poem>
# பழநிப் பதிற்றுப்பத்து அந்தாதி

## இதனையும் காண்க

திரு உறந்தைப் பதிற்றுப்பத்து அந்தாதி
# நீலச்சிறகு மின்லா

**நீலச்சிறகு மின்லா** (***ஆக்டினோடுரா சயனோரோப்டெரா***), **நீலச்சிறகு சிவா** என்றும் அழைக்கப்படுகிறது. இது லியோத்ரிச்சிடே குடும்பத்தில் உள்ள ஒரு பறவை சிற்றினமாகும்.  
இது கடந்த காலத்தில் *மின்லா* பேரினத்திலும், *சிவா* என்ற ஒற்றைச் சிற்றினப் பேரினத்திலும் வைக்கப்பட்டது.  
நீலச்சிறகு மின்லா, வங்காளதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து, திபெத் மற்றும் வியட்நாம் ஆகிய நாடுகளில் உள்ள இந்தியத் துணைக்கண்டம் மற்றும் தென்கிழக்கு ஆசியாவில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# வரி மார்பு பட்டைச்சிறகி

**வரிமார்பு பட்டைச்சிறகி** (*Streak-throated barwing*)(***ஆக்டினோடுரா வால்டெனி***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது மேற்கு யுன்னான், தெற்கு திபெத்து, வடகிழக்கு இந்தியா மற்றும் மியான்மர் ஆகிய நாடுகளில் காணப்படுகிறது.  
இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடு ஆகும்.
# துரு முதுகு பட்டைச்சிறகி

**துரு முதுகு பட்டைச்சிறகி** (*Rusty-fronted barwing*)(*ஆக்டினோடுரா எகெர்டோனி*) என்பது சிரிப்பான் பறவைக் குடும்பத்தைச் (லியோத்ரிச்சிடே) சேர்ந்த பறவை சிற்றினமாகும்.  
இது தென்கிழக்காசியாவில் இமயமலை முதல் வடகிழக்கு மியான்மர் வரை காணப்படுகிறது. இதன் இயற்கையான வாழிடங்கள் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# வரி பட்டைச்சிறகி

**வரி பட்டைச்சிறகி** (*Streaked barwing*)(*ஆக்டினோடுரா சோலியே*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது சீனா மற்றும் வியட்நாமில் காணப்படுகிறது. இதன் இயற்கை வாழிவிடங்கள் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# எமிலி அவுசுடாலெட்

**ஜியான் - பிரடெரிக்-எமிலி அவுசுடாலெட்டு** (*Jean-Frédéric Émile Oustalet*)(24 ஆகத்து 1844 - 23 அக்டோபர் 1905) என்பவர் பிரான்சு நாட்டினைச் சார்ந்த விலங்கியல் நிபுணர் ஆவார். இவர் பறவையியலுக்கு பெரிதும் பங்களித்துள்ளார்.
# எமிலி அவுசுடாலெட்

## பணி

அவுசுடாலெட்டு தூப்சு துறையில் மான்ட்பெலியார்டில் பிறந்தார். இவர் உயர் கல்விப் பள்ளியில் கல்வி பயின்றார். இவரது முதல் அறிவியல் பணி தட்டாரப்பூச்சிகளின் இளம் உயிரிகள் சுவாச உறுப்புகள் குறித்ததாக இருந்தது. இவர் தேசிய இயற்கை வரலாற்று அருங்காட்சியகத்தில் பணியாற்றினார். இங்கு இவர் ஜூல்ஸ் வெர்ரோக்ஸுக்குப் பிறகு 1875-ல் உதவி-இயற்கை நிபுணராக பதவியேற்றார். 1900ஆம் ஆண்டில் இவர் அல்போன்ஸ் மில்னே-எட்வர்ட்ஸ்க்குப் பிறகு பாலூட்டியியல் பேராசிரியரானார். இது வெவ்வேறு தீவுகளிலிருந்து பெறபப்ட்ட லாகோ சிட்டுக்குருவிகள் இடையே வேறுபாடுகளை அவதானிப்பதாகக் கூறிய பார்ன் என்பவர்*பாசர் லேங்கோயென்சிசு பிராங்கோயென்சிசு* என்ற துணையினமாக அங்கீகரித்தார்.  
வியன்னா (1884), புடாபெஸ்ட் (1891), லண்டன் (1905) ஆகிய இடங்களில் நடந்த பன்னாட்டு பறவையியல் மாநாட்டில் அவுசுடாலெட் கலந்து கொண்டதோடு பாரிசு மாநாட்டிற்குத் (1900) தலைமை தாங்கினார்.
# எமிலி அவுசுடாலெட்

## பெருமை

வாத்து இனம் *அனசு அவுசுடாலெட்டி* இவரது நினைவாகப் பெயரிடப்பட்டது. மலகாசி பச்சோந்தி சிற்றினம், *புர்சிபர் அவுசுடாலெட்டி* பிரான்சுவா மொக்கார்டால் அவுசுடாலெட் நினைவாக பெயரிடப்பட்டது.
# எமிலி அவுசுடாலெட்

## இறப்பு

அவுசுடாலெட் பல வாரங்கள் நோய்வாய்ப்பட்ட பிறகு செயின்ட் காஸ்டில் (கோட்ஸ்-டு-நோர்ட்) இறந்தார்.
# எமிலி அவுசுடாலெட்

## தேர்ந்தெடுக்கப்பட்ட படைப்புகள்

- 1874 : *Recherches sur les insectes fossiles des terrains tertiaires de la France*, (பிரான்சில் இருந்து மூன்றாம் நிலை பூச்சி படிமங்களின் ஆராய்ச்சி).
- 1877 : அர்மண்ட் டேவிட், *Les Oiseaux de la Chine*, (The Birds of China, இரண்டு தொகுதிகள்).
- 1878 : Alphonse Milne-Edwards உடன், *Études sur les Mammifères et les Oiseaux des Îles Comores*, (கொமோரோ தீவுகளின் பாலூட்டிகள் மற்றும் பறவைகள் பற்றிய ஆய்வுகள்).
- 1880-1881 : *Monographie des oiseaux de la famille des mégapodiidés*, (Megapodiidae குடும்பத்தின் பறவைகளின் மோனோகிராஃப், இரண்டு பாகங்கள்).
- 1889 : *Oiseaux dans le compte rendu de la mission scientifique du Cap Horn.* *1882-1883*, (கேப் ஹார்னின் அறிவியல் பணியின் அறிக்கையில் பறவைகள். 1882-1883).
- 1893 : *La Protection des oiseaux*, (The Protection of Birds) — 1895 இல் மறுபதிப்பு செய்யப்பட்டு 1900 இல் மீண்டும் திருத்தப்பட்டது.
- 1895 : *Les Mammifères et les Oiseaux des îles Mariannes*, ( மரியானா தீவுகளின் பாலூட்டிகள் மற்றும் பறவைகள், இரண்டு பாகங்கள்).
- 1899 : *Oiseaux du Cambodge, du Laos, de l'Annam et du Tonkin*, (கம்போடியா பறவைகள், லாவோஸ், அன்னம் மற்றும் டோன்கின்).
# வியட்நாம் குட்டியா

**வியட்நாம் குட்டியா** (*Vietnamese cutia)(குட்டியா லெகாலெனி*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும் . இது லாவோஸ் மற்றும் வியட்நாமில் காணப்படுகிறது.  
இது நீண்ட காலமாக இமயமலை குட்டியாவின் (*சி. நிபாலென்சிசு*) துணையினமாகக் கருதப்பட்டது. இது *குட்டியா* பேரினத்தை ஒற்றி வகை உயிரலகினை உருவாக்கியது. சமீபத்திய காலங்களில், இது சிற்றின நிலைக்குத் தரம் உயர்த்தப்படுகிறது.  
இதன் இயற்கை வாழிடம் வெப்பமண்டல ஈரமான மலைக் காடுகள் ஆகும். வியட்நாம் குட்டியா பன்னாட்டு இயற்கைப் பாதுகாப்புச் சங்கத்தினால்<nowiki/>அச்சுறுத்தப்பட்ட இனமாகக் கருதப்படவில்லை, ஆனால் இதன் வரம்பு இதன் மேற்கத்திய உறவினரை விட மிகவும் கட்டுப்படுத்தப்பட்டதாக இருப்பதால், பிளவுக்குப் பிறகு இது அச்சுறு நிலையை அண்மித்த இனமாக<nowiki/>வகைப்படுத்தப்படுகிறது.
# இப்ராகிம் தேனிசுமந்த்

**இப்ராகிம் தேனிசுமந்த்** (*Ibrahim Danishmand*) 16 ஆம் நூற்றாண்டின் ஜமீந்தாரும் , இசுலாமிய அறிஞரும், மற்றும் காதிரியா சூபிப் பள்ளியைச் சேர்ந்தவரும் ஆவார். தனது வாழ்நாளில் நன்கு மதிக்கப்பட்ட தேனிசுமந்த் பல இசுலாமிய மற்றும் மதச்சார்பற்றப் பாடங்களில் நிபுணராகக் கருதப்பட்டார். வங்காளத்தில் செயல்பட்டு மதத்தைப் பரப்பிய காதிரியா வரிசையில் இவர் முதன்மையானவர் என்று நம்பப்படுகிறது.
# இப்ராகிம் தேனிசுமந்த்

## ஆரம்ப கால வாழ்க்கை

சையது குடும்பத்தில் பிறந்த இவரது சரியான தோற்றம் குறித்து மாறுபட்ட கருத்துக்கள் உள்ளன. இவர் 16 ஆம் நூற்றாண்டில் வங்காளத்திற்கு குடிபெயர்ந்த ஈரானைப் பூர்வீகமாகக் கொண்டவர் என்பது ஒரு கருத்து. எனவே மத்திய ஆசியா மற்றும் பெர்சியாவிலிருந்து வங்காள சுல்தான் அலாவுதீன் ஹுசைன் ஷாவால் தனது இராச்சியத்தின் நிர்வாகத்தில் உதவுவதற்காக அழைக்கப்பட்ட பல சையதுகளில் இவரும் ஒருவராக இருக்கலாம்.  
மாற்றாக, வரலாற்றாசிரியர் அச்யுத் சரண் சௌத்ரி இவரை சூபித் துறவி சையத் நசிருதீனின் கொள்ளுப் பேரன் என்றும், 13 ஆம் நூற்றாண்டில் வங்காளத்தில் தாரப் சையது குடும்பத்தைச் சேர்ந்தவர் என்றும் கூறுகிறார்.
# இப்ராகிம் தேனிசுமந்த்

## வாழ்க்கை

ஒரு சிறந்த எழுத்தாளரான, சையத் இப்ராகிம் இசுலாத்தின் பல பகுதிகளைக் கற்றுக்கொண்டார். இருப்பினும் இவர் குறிப்பாக தஸவ்வுஃப் மீது கவனம் செலுத்தினார். இவரது அறிவிற்காக இவர் தேனிசுமந்த் (புத்திசாலி) என்று அழைக்கப்பட்டார். இவரது வழிகாட்டுதலின் கீழ், இந்து இராஜ்புத்திர பிரபு காளிதாஸ் கஸ்தானி இசுலாத்திற்கு மாறினார். பின்னர், கஸ்தானி சுலைமான் கான் என்ற பெயரையும் பெற்றார். முகலாயப் பேரரசுக்கு எதிரான கிளர்ச்சியில் பரோ-புயானை வழிநடத்திய பிரபலமான இசா கானின் தந்தையாவார்.  
சையது இப்ராகிம் பாரசீக மற்றும் அரபு மொழிகளில் சிறந்த அறிஞராக இருந்தார்.இந்தக் காரணத்தால் இவர் லௌதி சுல்தானால் அங்கீகரிக்கப்பட்டார். சுல்தானிடமிருந்து *மாலிக் அல்-உலமா* (அறிஞர்களின் ராஜா) என்ற பட்டத்தைப் பெற்றார். மேலும் கௌரவமான *குத்புல்-ஆசிகீன்* (காதலர்களின் மையம்) என அவர்களால் அறியப்பட்டார். ஒரு கட்டத்தில், இவருக்கு வங்காள சுல்தானால் சோனார்கானில் நில வரி விலக்கு அளிக்கப்பட்டது. பின்னர் சில்ஹெட்டில் உள்ள தாராபில் உள்ள இவரது முந்தைய சொத்துக்களும் மாற்றப்பட்டது. இங்கே, அவர் ஒரு மதப் பள்ளியை நிறுவினார், அங்கிருந்து கொண்டு இவர் இசுலாத்தை போதித்தார். இந்த நடைமுறை இவரது சந்ததியினராலும் மற்றும் இவரது ஆன்மீக வாரிசுகளாலும் தொடர்ந்தது.  
இறுதியில் இவர் பல குடும்ப உறுப்பினர்கள் மற்றும் பிற இசுலாமிய பிரமுகர்கள் அடக்கம் செய்யப்படும் சோனார்கானில் அமைந்துள்ள 15 ஆம் நூற்றாண்டைச் சேர்ந்த பத் ஷா பள்ளிவாசலுக்கு அருகில் உள்ள கல்லறை வளாகத்தில் அடக்கம் செய்யப்பட்டார். தற்போது இது ஒரு புனிதத் தலமாக கருதப்பட்டு பக்தர்கள் வருகை தருகின்றனர்.
# இப்ராகிம் தேனிசுமந்த்

## குடும்பம்

சையது இப்ராகிம் வங்காள சுல்தானின் மூத்த மகளை மணந்தார் என்று பல ஆதாரங்கள் கூறுகின்றன, அவருடைய பெயர் ரௌசன் அக்தர் பானுவாக இருக்கலாம். இருப்பினும், இந்த சுல்தானின் சரியான அடையாளம் குறித்து சில கருத்து வேறுபாடுகள் உள்ளன. பரிந்துரைகளில் கடைசி இலியாஸ் ஷாஹி ஆட்சியாளர் ஜலாலுதீன் பதே ஷா, உசைன் ஷாஹி வம்சத்தைச் சேர்ந்த அலாவுதீன் உசைன் சா அல்லது அவரது மகன் கியாசுதீன் மக்மூத் சா ஆகியோர்களில் ஒருவராக இருக்கலாம். இந்த திருமணத்தின் மூலம் சையது இப்ராகிமுக்கு மூசா, ஈசா, யூசுப் மற்றும் ஈசாக் ஆகிய நான்கு மகன்கள் பிறந்தனர். இருக்கு பாத்திமா பீபி என்ற ஒரு மகளும் (அல்லது பேத்தி) இருந்தார். அவர் பின்னர் ஈசா கானின் மனைவியாகி மூசா கான் என்ற மகனைப் பெற்றெடுத்தார்.  
இவரது சந்ததியினர் சோனார்கானில் முக்கியமான ஜமீந்தார்களாக இருந்தனர். அவர்களில் வரலாற்றாசிரியர் சையது முகமது தைஃபூரும் உள்ளார்.
# பிரேம் சிங் ரத்தோர்

**பிரேம் சிங் ரத்தோர்** (*Prem Singh Rathore*) இந்தியாவைச் சேர்ந்த ஓர் அரசியல்வாதியாவார். தெலுங்கானா மாநிலத்தின் ஐதராபாத்தைச் சேர்ந்த இவர் தெலுங்கானா சட்டப் பேரவையில் கோசாமகால் சட்டமன்றத் தொகுதியை பிரதிநிதித்துவப்படுத்தினார். பாரதிய சனதா கட்சியின் உறுப்பினராகச் செயல்பட்டார். தனது அரசியல் வாழ்க்கையின் தொடக்கத்தில் பாரதிய சனதா கட்சி சட்டமன்ற உறுப்பினராக பொறுப்பு வகித்தார்.  
பிரிக்கப்படாத ஆந்திரப் பிரதேசத்தின் போது பாரதிய சனதா கட்சியின் மாநிலத் துணைத் தலைவராகவும், பொதுச் செயலாளராகவும் இருந்தார், பின்னர் ஐதராபாத்து நகரத் தலைவராகவும், சுற்றியுள்ள மாவட்டங்களின் பொறுப்பாளராகவும் இருந்தார்.  
சிறிது காலம் தெலுங்கானா இராசுட்ரிய சமிதி கட்சியில் இருந்தார். கே.சந்திரசேகர் ராவ் அரசாங்கத்தின் அமைச்சரவையில் அமைச்சர் பதவிக்கு இணையான முசி ஆற்றங்கரை மேம்பாட்டு ஆணையத்தின் தலைவராகப் பணியாற்றினார்.  
2018 ஆம் ஆண்டு நடைபெற்ற தெலுங்கானா சட்டப் பேரவைத் தேர்தலில், தெலுங்கானா இராசுட்ரிய சமிதி வேட்பாளராக, பாரதிய சனதா கட்சியின் வேட்பாளர் டி. ராசா சிங்கிடம் ரத்தோர் தோல்வியடைந்தார்.  
தெலுங்கானா மாநில தேர்தலுக்கு முன்பு 2023 ஆம் ஆண்டில் மீண்டும் பாரதிய சனதா கட்சியில் சேர்ந்தார். பாரதிய சனதா கட்சியில் இவர் நுழைந்தது டி.ராசா சிங்குக்கு கோசாமகால் வாக்குகளைப் பெற உதவியது, அவரது மூன்றாவது பதவிக்கும் கணிசமாக உதவியது.
# பிரேம் சிங் ரத்தோர்

## அரசியல் வாழ்க்கை

பாரதிய சனதா கட்சிக்கு மாறுவதற்கு முன்பு, இரத்தோர் தெலுங்கு தேசம் கட்சியில் தனது வாழ்க்கையைத் தொடங்கினார். 1999 ஆம் ஆண்டு தேர்தலின் போது, ஐதராபாத்தில் உள்ள மஹராச்கஞ்சு தொகுதியில் இருந்து, பின்னர் கோசாமகால் சட்டமன்றத் தொகுதி என அழைக்கப்பட்ட தொகுதியிலிருந்து, பாரதிய சனதா கட்சிக்கு பைரோன் சிங் செகாவத்தால் பரிந்துரைக்கப்பட்டார். 1999 தேர்தலில் பாரதிய சனதா கட்சி வேட்பாளராக வெற்றி பெற்றார், இவரது பதவிக்காலம் தொகுதிக்குள் மேலும் வளர்ச்சிக்கு வழிவகுத்தது. 2013 ஆம் ஆண்டு முதல் 2016 ஆம் ஆண்டு வரை, இவர் பாரதிய சனதா கட்சியின் பிரதிநிதியாக நகரத் தலைவராக இருந்தார் மேலும் ஐந்து சட்டமன்றத் தொகுதிகளில் இக்கட்சியை வெற்றிபெறச் செய்த பெருமைக்குரியவராகவும் இருந்தார். கட்சியிலிருந்து பதவி விலகிய பின்னர் 2018 ஆம் ஆண்டு நடைபெற்ற தேர்தலில் அக்கட்சி ஒரு இடத்தை மட்டுமே வென்றது.  
2016 ஆம் ஆண்டில், ரத்தோர் தெலுங்கானா இராசுட்ரிய சமிதிக்கு மாறினார், அக்கட்சி இப்போது பாரத் இராசுடிர சமிதி என்று அழைக்கப்படுகிறது.  
கட்சி புதியவர்களுக்கு வய்ப்புகளை விற்கிறது என்றும் மூத்த வீரர்களுக்கு மதிப்பளிக்கவில்லை என்றும் காரணம் கூறி இவர் பாரதிய சனதா கட்சியிலிருந்து விலகினார்.  
முசி ஆற்றங்கரை மேம்பாட்டு ஆணையத்தின் தலைவராக இரத்தோரை முதல்வர் கே. சந்திரசேகர் ராவ் இந்த பதவி, அமைச்சரவை அமைச்சருக்கு இணையான பதவியாகும். முசி நதிக்கரையின் மேம்பாடு மற்றும் அழகுபடுத்தலை மேற்பார்வையிடும் பொறுப்பையும் இப்பதவி இரத்தோருக்கு வழங்கியது.  
2018 ஆம் ஆண்டு தெலுங்கானா சட்டப் பேரவைத் தேர்தலில் இவரது வேட்புமனுவானது கோசாமகாலில் பாரத் இராசுட்ரிய சமிதிக்கு குறிப்பிடத்தக்க எழுச்சியைக் கொடுத்தது, ஓரளவு முன்னிலையில் இருந்து தொகுதியில் குறிப்பிடத்தக்க சக்தியாக மாற்றப்பட்டது.  
2023 ஆம் ஆண்டு நிலவரப்படி, மாநிலத் தேர்தலுக்கு முன்பு இவர் மீண்டும் பாரதிய சனதா கட்சியில் இணைந்தார்.
# முக்தேசுவரர் கோயில், காஞ்சிபுரம்

**முக்தேசுவரர் கோயில்** (**Muktesvara Temple)** என்பது இந்தியாவின் தமிழ்நாட்டிலுள்ள காஞ்சிபுரம் மாவட்டத்தில் இருக்கும் ஒரு இந்துக் கோயிலாகும் . சிவன் மூலவராக வணங்கப்படும் இந்த கோயில் பல்லவர்களால் கட்டப்பட்டது என்று அறியப்படுகிறது. இங்கு, இரண்டாம் நந்திவர்மன் காலத்து கல்வெட்டுகள் காணப்படுகின்றன. அருள்மிகு திருமகரலீசுவரர் கோயில் இதற்கு அருகில் உள்ளது.
# பிரப் நினைவாலயம்

**பிரப் நினைவாலயம்** அல்லது **சி. எஸ். ஐ. பிரப் நினைவாலயம்** என்பது இந்தியா தீபகற்பத்தின் தமிழ்நாடு மாநிலத்தில் ஈரோடு மாவட்டத்தின் ஈரோடு மாநகரில் அமைந்துள்ள ஒரு தென்னிந்தியத் திருச்சபை ஆகும். ஆஸ்திரேலியாவின் சவுத் வேல்ஸ் பகுதியின் ஒரு கிறித்தவ மத போதகரான Rev. அந்தோணி வாட்சன் பிரப் என்பவரால் கி. பி. 1930ஆம் ஆண்டு இத்திருத்தலம் உருவாக்கப்பட்டது. பிரப், ஈரோடு மாவட்டத்தில் 1897 முதல் 1933 வரை கிறித்தவ மத போதகராக சேவைகள் செய்து வந்தார்.
# பிரப் நினைவாலயம்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, ஈரோடு மாநகரின் மீனாட்சி சுந்தரனார் சாலை (இதற்கு முன்னர் பிரப் சாலை (முந்தைய ஈரோடு நகராட்சி உறுப்பினராக இருந்த பிரப் என்பவரின் நினைவாக சாலையின் பெயர்)) சந்திப்பில் பன்னீர் செல்வம் பூங்கா அருகில் இத்தேவாலயம் அமையப் பெற்றுள்ளது.
# பிரப் நினைவாலயம்

## விபரங்கள்

இந்த தேவாலயமானது, உரோமானிய மற்றும் கோத்திக் கலைகளின் கலவை கொண்ட முன்பக்கம், சிற்ப நுணுக்கங்கள், நேர்த்தியான தோரண வாயில்கள் ஆகியவற்றுடன் சிறப்புற விளங்குகிறது.  
ஒவ்வோர் ஆண்டும், ஆங்கிலப் புது வருடம் பிறக்கும் இரவில் ஆயிரக்கணக்கான மக்கள் இத்திருத்தலத்தின் முன் கூடி, புத்தாண்டை வரவேற்கின்றனர்.